Document ID: 32012R0907
Publication Date: 2012-08-20

Content:
REGOLAMENT TAL-KUMMISSJONI (UE) Nru 907/2012
tal-20 ta’ Awwissu 2012
li jistabbilixxi għall-2012 il-“Lista tal-Prodcom” ta’ prodotti industrijali previsti fir-Regolament tal-Kunsill (KEE) Nru 3924/91
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KEE) Nru 3924/91 tad-19 ta’ Diċembru 1991 dwar it-twaqqif ta’ stħarriġ fil-Komunità dwar il-produzzjoni industrijali (1), u b’mod partikolari l-Artikolu 2(6) tiegħu,
Billi:
(1)
Ir-Regolament (KEE) Nru 3924/91 jirrikjedi mill-Istati Membri li jwettqu stħarriġ tal-Komunità fuq il-produzzjoni industrijali.
(2)
L-istħarriġ fuq il-produzzjoni industrijali jrid ikun ibbażat fuq lista ta’ prodotti li tidentifika l-produzzjoni industrijali li għandha tiġi mistħarrġa.
(3)
Hija meħtieġa lista ta’ prodotti sabiex tippermetti allinjament bejn l-istatistika tal-produzzjoni u l-istatistika tal-kummerċ estern u sabiex tippermetti tqabbil man-nomenklatura tal-prodotti tal-Komunità CPA.
(4)
Il-lista ta’ prodotti rikjesta bir-Regolament (KEE) Nru 3924/91 u msemmija bħala l-“Lista tal-Prodcom” hija komuni għall-Istati Membri kollha, u hija meħtieġa sabiex titqabbel id-dejta miġbura minn madwar l-Istati Membri kollha.
(5)
Il-Lista tal-Prodcom jeħtieġ li tiġi aġġornata; għalhekk jeħtieġ li tiġi stabbilita l-lista għall-2012.
(6)
Il-miżuri stipulati f’dan ir-Regolament huma skont l-opinjoni tal-Kumitat Ewropew tas-Sistema tal-Istatistika stabbilit bir-Regolament (KE) Nru 223/2009 tal-Parlament Ewropew u tal-Kunsill dwar l-Istatistika Ewopea (2),
ADOTTAT DAN IR-REGOLAMENT:
Artikolu 1
Il-Lista tal-Prodcom għall-2012 għandha tkun hekk kif inhi stipulata fl-Anness.
Artikolu 2
Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu japplika mill-1 ta’ Jannar 2012.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-20 ta’ Awwissu 2012.

Metadata:
Eurovoc Level 1 Categories: 100147
100158
100160
100146
Eurovoc Level 2 Categories: 100191
100268
100260
100190
100196
Eurovoc Level 3 Categories: 13
2449
2707
2720
4256
All Eurovoc Categories: 2758
3634
4258
6371
9